Il-Kummissjoni
l-għaxar direttiva tal-kummissjoni
tal-25 ta’ Lulju 1984
litistabilixxi metodi tal-Komunita għall-analiżi għall-kontroll uffiċjali tat-tgħam
(84/425/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunita Ekonomika Ewropea,
Wara li kkunsidrat id-Direttiva tal-Kunsill 70/373/KEE tal-20 ta’ Lulju 1970 dwar l-introduzzjoni ta’ metodi tal-Komunita ta’ teħid ta’ kampjuni u analiżi għall-kontroll uffiċjali ta’ tgħam [1], kif emendat l-aħħar mill-Att ta’ Sħubija tal-Greċja, u partikolarment Artikolu 2 miġjub fih,
Billi dik id-Direttiva teħtieġ li l-kontroll uffiċjali ta’ tgħam għall-għan ta’ l-ispezzjoni ta’ konformita mal-ħtiġijiet taħt id-dispożizzjonijiet preskritti mill-liġi, regolament jew azzjoni amministrattiva li tikkonċerna l-kwalita u l-komposizzjoni ta’ tgħam jitwettaq permezz ta’ metodi tal-Komunita ta’ teħid u analiżi;
Billi d-Direttivi tal-Kummissjoni 71/250/KEE [2], 73/46/KEE [3], 74/203/KEE [4], 75/84/KEE [5], 76/372/KEE [6] kif emendat l-aħħar bid-Direttiva 81/680/KEE [7], Direttivi 71/393/KEE [8], 72/199/KEE [9], 78/633/KEE [10], kif emendat mid-Direttiva 84/4/KEE [11], u d-Direttiva 81/715/KEE [12] diġa waqqfu numru ta’ metodi ta’ analiżi tal-Komunita; billi l-progress tax-xogħol minn dak iż-żmien jagħti l-parir li jiġi adottat metodu ġdid;
Billi l-miżuri provvduti f’din id-Direttiva huma skond l-opinjoni tal-Kumitat Permanenti għat-Tgħam,
ADOTTAT DIN ID-DIRETTIVA:
Artikolu 1
L-Istati Membri għandhom jeħtieġu li analiżi għal kontrolli uffiċjali għat-tgħam, rigward il-kontenut tagħhom ta’ spiramycin jistgħu jitwettqu skond il-metodu deskritt fl-Anness.
Artikolu 2
L-Istati Membri għandhom idaħħlu fis-seħħ il-liġijiet, regolamenti jew dispożizzjonijiet amministrattivi meħtieġa biex jikkonformaw ma’ din id-Direttiva sa l-aktar tard it-30 ta’ Ġunju 1985 u għandhom jgħarrfu bihom fil-pront lill-Komunita.
Artikolu 3
Din id-Direttiva hija indirizzata lill-Istati Membri.
Magħmula fi Brussel, fil-25 ta’ Lulju 1984.